**N Á R O D N Á R A D A  S L O V E N S K E J R E P U B L I K Y**

VII. volebné obdobie

**NÁVRH**

**Z á k o n**

**z** ........................,

**ktorým sa mení a dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 310/2016 Z. z. a ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 310/2016 Z. z. sa mení a dopĺňa takto:

1. V § 7 sa za odsek 2 vkladajú nové odseky 3 a 4, ktoré znejú:

„(3) Doložka vybraných vplyvov a analýza vplyvov obsahuje predpokladané vplyvy návrhu právneho predpisu a ich analýzu, a to najmä:

1. vplyvy na rozpočet verejnej správy,
2. vplyvy na manželstvo, rodičovstvo a rodinu,
3. vplyvy na podnikateľské prostredie,
4. sociálne vplyvy,
5. vplyvy na životné prostredie,
6. vplyvy na informatizáciu spoločnosti,
7. vplyvy na služby verejnej správy pre občana.

(4) Doložka vybraných vplyvov a analýza vplyvov podľa odseku 3 písm. b) obsahuje analýzu vplyvov návrhu právneho predpisu najmä na rodinné prostredie, vzájomnú súdržnosť členov rodiny, výchovu detí, práva rodičov voči deťom, základné zásady zákona o rodine 1a), uzavieranie manželstva a na disponibilný príjem domácností viacdetných rodín.“.

Doterajší odsek 3 sa označuje ako odsek 5.

Poznámka pod čiarou k odkazu 1a znie:

„1a) Čl. 1 až 5 Zákona o rodine.“.

2. Za § 28 sa vkladá § 28a, ktorý vrátane nadpisu znie:

„§ 28a

Prechodné ustanovenie k úpravám účinným od 1. júla 2018

Návrh právneho predpisu predložený do pripomienkového konania pred 1. júlom 2018 obsahuje náležitosti návrhu právneho predpisu podľa predpisov účinných do 30. júna 2018.“.

**Čl. II**

Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení nálezu Ústavného súdu Slovenskej republiky č. 77/1998 Z. z., zákona č. 86/2000 Z. z., zákona č. 138/2002 Z. z., zákona č. 100/2003 Z. z., zákona č. 551/2003 Z. z., zákona č. 215/2004 Z. z., zákona č. 360/2004 Z. z., zákona č. 253/2005 Z. z., nálezu Ústavného súdu Slovenskej republiky č. 320/2005 Z. z., zákona č. 261/2006 Z. z., zákona č. 199/2007 Z. z., zákona č. 400/2009 Z. z., zákona č. 38/2010 Z. z., zákona č. 153/2011 Z. z., zákona č. 187/2011 Z. z., zákona č. 69/2012 Z. z., zákona č. 79/2012 Z. z., zákona č. 236/2012 Z. z., zákona č. 296/2012 Z. z., zákona č. 330/2012 Z. z., zákona č. 309/2013 Z. z., zákona č. 402/2013 Z. z., zákona č. 375/2015 Z. z., zákona č. 399/2015 Z. z., zákona č. 1/2017 Z. z. a zákona č. 55/2017 Z. z. sa dopĺňa takto:

1. V § 68 ods. 3 sa za slová „organizačné zabezpečenie“ vkladá čiarka a slová „vplyvu na manželstvo, rodičovstvo a rodinu“.

2. Za § 150a sa vkladá § 150b, ktorý vrátane nadpisu znie:

„§ 150b

Prechodné ustanovenie k úpravám účinným od 1. júla 2018

Náležitosti návrhu zákona predloženého národnej rade pred 1. júlom 2018 sa posudzujú podľa § 68 ods. 3 v znení účinnom do 30. júna 2018.

**Čl. III**

Tento zákon nadobúda účinnosť 1. júla 2018.